Zotye E200

Το Zotye E200 είναι πλήρως ηλεκτροκίνητο αυτοκίνητο πόλης της κατηγορίας A, που παράγεται από την  κινεζική αυτοκινητοβιομηχανία Zotye Auto, από το 2016. Αρχικά παρουσιάστηκε στο Σαλόνι Αυτοκινήτου της Σαγκάης τον Απρίλιο του 2015, με βασική τιμή στα 69.900 γουάν, ενώ μπήκε στην παραγωγή στις αρχές του 2016 και κυκλοφόρησε σχεδόν αμέσως.

Το μοντέλο παίρνει κίνηση από ηλεκτροκινητήρα, ισχύος 82 hp και ροπής 170 N·m. Σύμφωνα με τα επίσημα στοιχεία της Zotye, το Zotye E200 επιτυγχάνει μέγιστη ταχύτητα 150 χιλιόμετρα την ώρα και έχει μέγιστη αυτονομία στα 220 χιλιόμετρα. Επίσης, το Zotye E200 διατίθεται με επιλογή ανάμεσα σε 2 διαφορετικές μπαταρίες, μία των 24,52 kWh και μία των 31,9 kWh.

Παραπομπές

Εξωτερικοί σύνδεσμοι

Μοντέλα Zotye
Αυτοκίνητα πόλης
Κινέζικα αυτοκίνητα
Ηλεκτρικά αυτοκίνητα